कसरत जितना ही असरकारक है चॉकलेट  
अमेरिका के वायन स्टेट विश्वविद्यालय के वैज्ञानिकों ने पाया कि डार्क चॉकलेट की हल्की मात्रा स्वास्थ्य के लिए कसरत जैसी ही लाभदायक हो सकती है।
चॉकलेट प्रेमियों के लिए खुशखबरी! एक नए अध्ययन में कहा गया है कि चॉकलेट खाना कसरत करने जितना ही असरकारक होता है। अमेरिका के वायन स्टेट विश्वविद्यालय के वैज्ञानिकों ने पाया कि डार्क चॉकलेट की हल्की मात्रा स्वास्थ्य के लिए कसरत जैसी ही लाभदायक हो सकती है।  'डेली टेलीग्राफ' की खबर में बताया गया कि अनुसंधानकर्ताओं ने कोशिकाओं के ऊर्जा केंद्र माइटोकॉंड्रिया का अध्ययन किया और पाया कि चॉकलेट में पाये जाने वाला तत्व इपिकाटेचिन व्यायाम की तरह मांसपेशियों पर असर करता है।  चूहों पर परीक्षण करने वाले डॉ मोह मलेक ने बताया कि माइटोकॉंड्रिया ऊर्जा पैदा करता है, जिसका इस्तेमाल कोशिकाएं करती हैं। ज्यादा माइटोकॉंड्रिया का मतलब ज्यादा ऊर्जा, जिससे ज्यादा काम किया जा सकता है। उन्होंने कहा, हमारे अध्ययन में पाया गया कि इपिकाटेचिन दिल और अन्य मांसपेशियों में माइटोकॉंड्रिया की संख्या को बढा़ते है, जैसे साइकलिंग और दूसरे कसरतें बढा़ती हैं।